Mondd gyorsan: — Meguntam 
gyönyörű Győrnek gyöngyvárá- 


ban laktomat, mert a Duna, 
Rába, Rábca rákja rágja lábo- 
mat! 


Nem tudom, sikerült-e nektek 
hetedikre, nyolcadikra gyorsan és 
ráadásul hibátlanul elmondani a 
mondókát? Jómagamnak majd 
beletörött a nyelvem! A farka- 
soktól és tulipánoktól tanultam a 
hétszáz esztendős Győr városá- 
ban. Olyan farkasoktól, tulipá- 
noktól, akik a 745. számú Radnóti 
Miklós csapat ilyen nevű őrsének 
kisdobosai! 


Sánta-e az induló? 


A Farkas őrs a negyedikes 
fiúké. Kovács Jani az őrgvezető- 
helyettesük, Tálos Józsi a kincs- 
táros, Major Imre a hírvivő. 

riadóztatja az őrsöt, amikor 
őrsvezetőjük váratlanul a Rába- 
partra hívja őket játékra, meg- 
beszélésre, akadályversenyre. Az 
őrsvezető lány, és Barsi Hajnának 
hívják. Nagyon tisztelik. Nem- 
csak azért, mert nyolcadikos, — 
hanem azért is, mert beáll focizni 
a fiúk közé. Egyszer még gólt is 
rúgott! 


Van az őrsnek saját indulója is. 
A , Volt nékem egy kecském" dal- 
lamára éneklik és így szól: , Far- 
kas őrsnek hívnak, tudod-e, büsz- 
kén leng a zászlónk, látod-e? Zöld 
erdőben van a mi tanyánk, víg 
énekünk hangján ránk találsz." 
A farkasok szerint kicsit sántít a 
rím. Megvallom, nekem így is 
tetszett. 


Az a bizonyos 
negyedik pont 


, Az úttörő törvények szellemé- 
ben, mindig a kisdobosok hat 
pontja szerint cselekszem!" — ezt 
írták őrsi naplójuk elejére a Far- 
kas őrs fiai és a Tulipán őrs lányai. 


—Hogy állunk hát ezekkel a 
pontokkal? Vagy még inkább, — 
a teljesítésükkel? — Versenyzünk, 
— mondják a lányok határozot- 
tan és sorolják, hogy a második 
pontnál a Tulipán-lányok lettek 
az elsők. , A kisdobos szereti és 
tiszteli szüleit, tanítóit" — ők 
voltak a figyelmesebbek, udvaria- 
sabbak. A harmadiknál, annál, 
hogy a ,kisdobos szorgalmasan 
tanul és segíti társait" fej-fej mel- 
lett haladtak a farkasokkal. De a 
negyediknél megtörtént a baj! 
Annál, mely szerint , A kisdobos 
mindig igazat mond!" Gyalókai 
Jutka, az őrsvezetőjük nem is 
szeret erről beszélni. Ilyenkor 
nekipirul és úgy mondja: — Aki- 
nek van mondanivalója, majd el- 
mondja! — Erre aztán már emel- 
kedik is egy kedvesarcú piruló 
kislány. Rámnéz, bemutatkozik 
és csendben mondja: — Nem ír- 
tam be az ellenőrző könyvembe 
két hármas osztályzatomat... azt 
hittem, ha újra felelek, négyest 
vagy talán ötöst is kaphatok, és 
kijavítom, de nem így lett! — 
Magdi néni Bécsy Attiláné, a ta- 
nító nénijük olyan szépen beszélt 
a negyedik pontról, hogy ez a kis- 
lány felállt és elmondta, mi is 
történt. Így meglehet, hogy a ne- 
gyedik pontnál a fiúk kerülnek 
előbbre. Vagy mégsem? 


Elindulnak a virágok 


Március 15-én, 21-én, április 
4-én és november 7-én elindulnak 
a győri őrsök és rajok. Ünneplő- 
ruhás kisdobosok és úttörők jár- 
ják ilyenkor a várost. Mindegyik 
gyerek kezében virág van. Nem 
csokornyi, csak egy szál. Hóvirág, 
ibolya, tulipán vagy szegfű. Egy 
emléktábla körül, szobor talpaza- 
tán nőnek ezek csokorrá. Minden 
iskolának és csapatnak van saját 

helye, ahová visszajár virágaival. 
A Radnóti csapat a Felszabadu- 
lási emlékműhöz megy. Ott lesz- 
nek a farkasok és tulipánok is. 
Egy-egy szál virágot visznek ők 
is, mint a többi győri gyerek. 


Ahogy erről beszéltek, az járt 
az eszemben, jó lenne, ha ezt az 
vegy szál virág" mozgalmat min- 
denütt, az egész országban át- 
vennétek. Ezzel is megmutathat- 
nátok, amit az első kisdobos pont 
mond: , A kisdobos hűséges gyer- 
meke a magyar hazának"! 


JOÓ KATALIN 
HAUSWIRTH MAGDA rajza 


Kék nefelejes, — 
el ne felejtsd! 


. Vigyetek őrsötökkel 
együtt virágot a közeli 
felszabadulási emlékmű- 
höz, emléktáblához! 

. Készüljetek lelkiismerete- 
sen az akadályversenyre 
és a kisdobos háromtusa 
versenyre, gyakoroljátok 
a háromtusa versenyszá- 
mait: futást, távolugrást, 
kislabdahajítást. 

. A tavaszi kirándulásra 
készülve, ismételjétek el a 
már tanult úttörődalokat 
és tanuljatok újakat. 

. Készítsetek virágoskertet 
otthon, és az iskolában! 
Városi iskolákban leg- 
alább az ablakokba ültes- 
setek virágot, és lakáso- 
tok erkélyére, ablakába! 
Virág hirdesse mindenütt, 
hogy itt kisdobosok és 
úttörők laknak! 


Mi, váli kisdobosok, a mi erdőnket akarjuk meg- 
ismerni. Ezért meghívtunk olyan felnőtteket, akik 
erről sokat tudnak mesélni. Hogy mit tudtunk meg 
tőlük, arról szólnak a leveleink ! 


Varga Magdolna 4. oszt. 


Régen lakóhelyünket és környékét hatalmas ős- 
vadon borította. Ez a jégkorszak idején kipusztult. 
Ahogy ez a hideg elmúlt, tölgyek borították el 
a vidéket. Úgy is nevezték a rómaiak a Dunántúlnak 
ezt a részét, hogy , makktermő ország". 


Varga László 4. oszt. 


Mária Terézia Ürményi Józsefnek ajándékozta 
erdőnket. Ez akkor nagy volt és sűrű. Ürményi nagy 
részét kivágatta. Abból az időből három fa maradt 
életben. Tavasszal ezt a három öreg fát felkeressük. 
Lerajzoljuk és lefényképezzük. Ha majd távol le- 
szek, akkor is szeretettel gondolok Válra és az 


erdőnkre. 
Szabó Éva 4. oszt. 


Az erdőnkben sok állat van. 250 szarvas, majd- 
nem 300 őz, 100 vaddisznó, 500 nyúl, 300 fácán, 
1 vadmacska és több mókus, meg róka él. A mókusok 
és rókák számát nem tudják még az erdészek sem. 
Az erdő mellett 13 holdon eleséget — káposztát, 
kukoricát, gabonát — termelnek az állatoknak. 
Nyáron vontatóval sok vizet hordanak. Én úgy 
védem az erdőnket, hogy nem tördelem a gallyakat 
és csak felnőtt jelenlétében gyújtok tüzet. A mada- 
raknak télen viszek eleséget. Szeretem és védem 


a természetet. 
Körtvélyesi Károly 4. oszt. 


A váli erdőben élt Vajda János, a híres költő. 
Egyik verséből egy részlet: 
Odabenn a mély vadonban, 
A csalános iharosban, 
Félreeső völgy ölében, 
Sűrű árnyék enyhejében, 
Oh milyen jó volna ottan, 
Abban a kis házikóban, 
Élni, éldegélni szépen, 
Békességben, csendességben! 
Én nagyon szeretem az erdőnket. 
Antal István 4. oszt. 


HAUSVVIRTH MAGDA rajza 


FEHÉR TIBOR: 


ÁPRILIS 4-RE 


Felragyog a hajnal, szétfoszlik a pára, 
tavaszi napsugár hull le a Dunára. 

A város is ébred, tündöklik a reggel, 
indul már az élet az embersereggel. 


Fent a Gellérthegyen áll a szobor régen 

— fehér bárányfelhők lebegnek az égen — 
két karját kitárja, ő a hegynek éke, 
amióta ott áll, szívünkben a béke. 


Fehér bárányfelhők kék ég mosolyában... 
érdemes már élni ebben a hazában. 
Minden új tavaszban az a régi éled, 
mikor a romokból született az élet. 


Kormos falak között, üszkös gerendákon 
bujkáló napsugár régi csókját látom, 
rongyos embereket, néhány szál virágot, 
megszentelt zászlókon az új szabadságot. 


Vonulnak, áradnak, ajkukon az ének, 
zengő hitük száll fel a kék mindenségnek... 
sohsemvolt tavasz ez, jövőt hozó, tiszta, 
tudják: a gonosz múlt sohasem tér vissza. 


Most a Duna partján mormolnak a habok, 
odafent a szobor arany fényben ragyog. 
Büszke zászlók lengnek tavaszi sugárban, 
boldogul már a nép ebben a hazában. 


j UA YXata jeleníti: 


Mi köze az őrsnek 
a saját nevéhez ? 


Ismerek olyan gyereket, nem is 
egyet, aki elégedetlen a saját ne- 
vével. Leginkább az, akinek kü- 
lönös, szokatlan nevet adott szüle- 
tésekor a család; néhány Simon, 
Jácint, Huba nevű gyerek jobban 
szeretné, ha mondjuk Jancsinak 
hívnák. Van viszont egy Jancsi 
nevű barátom, akinek az a pa- 
nasza éppen, hogy négy darab 
Jancsi van az osztályban, mindig 
megfordul ő is, ha a másik három 
után kiabálnak. Bezzeg, ha ő ad- 
hatna nevet magának. . . 

Az őrsök maguk választanak 
nevet maguknak; erről írtak mos- 
tanában többen is. 

Kilián Valéria és Móricz Kata- 
lin (Kisvárda, Hármas u. 2.) írja: 
, Őrsünk neve Ördög őrs. Nem va- 
gyunk valami jók, gondoltuk ez a 
név is megfelel nekünk." Kérdé- 
sem: mi lesz, ha véletlenül meg- 
javulnak? 

Kővágó Kati negyedikes kis- 
dobos (Zsámbok, Széchenyi út 2.) 
tudatta velem, hogy őrsvezető- 
helyettesnek választották a Ka- 
tica őrsbe. Lehet, hogy egyenesen 
róla nevezték el az őrsöt is? 

A pataki kisdobosok közül (Pa- 
tak, Rákóczi Ferenc általános is- 
kola) régi levelező pajtásaim a 
Mókus őrs tagjai. Legutóbbi leve- 
lükben lelkemre kötötték, hogy 
legközelebb Hóvirág őrsnek szó- 
lítsam őket, többé már nem Mó- 
kusok. Különben semmi változás 
nem történt az őrsben. Azóta is 
izgat, hátha történt mégis?! 

, Félrossz-gyerek" barátom — 
budapesti harmadikos kisdobos 
— már máskor is írtam róla — az- 
zal a kérdéssel állt elém, hogy sze- 
rezzek neki egy gepárd képet 
azonnal. Ketté vált az őrsük, 
mert túl sokan voltak, s az új 
őrsnek ez lett a neve. Sehogyse 
találtam gepárd képet. Azt mond- 
ta, akkor rajzoljak egyet. Milyen 


a gepárd, nem tudtam pontosan. 
Azt felelte, lehet hogy pöttyös, de 
azért nem leopárd, lehet, hogy 
fekete, de az inkább párduc. Egy 
biztos: nem csíkos! Csíkos a tig- 
ris, így hívják a másik őrsöt, 
könnyű nekik! Próbáltam rábe- 
szélni, hogy válasszanak másik 
nevet. Nem hagyta. Azt mondta: 
ezt a nevet akarja a többség. 
De hogy miért? 

Érdekelne nagyon: hogyan, 
miért választanak nevet az őrsök? 
Véletlenül, vagy van valami oka 
is? Közakaratból, vagy egy valaki 
kitalálja? Befolyásolja-e. őket a 
nevük a további életükben, mun- 
kájukban, vagy akkor már mind- 
egy? Írjatok erről is gyerekek: a ti 
őrsötöknek mi köze a saját ne- 
véhez? 


Levélvárta 
(panaszláda) 


Petrei Emese negyedik osztá- 
lyos kisdobos (Ózd, Úttörő u, 
12/a.) írja: , Mondd meg nekem 
Űr Kata, miért nem válaszol az, 
akinek én írok. Sorolhatnám vég- 
telenségig, aki levelezésre jelent- 
kezett nálad, és én írtam nekik. 
Kérlek Űr Kata, hirdesd ki, hogy 
válaszoljanak nekem!" 

Szívesen  kihirdetném, mert 
nemcsak Emese, hanem jónéhány 
pajtásom panaszkodott ugyanígy. 
De szerintem a hirdetés itt nem 
segít. Sokféle oka lehet annak, 
hogy valaki nem válaszol: másfé- 
le elfoglaltsága akadt, nincs mon- 
danivalója egy ismeretlen gyerek- 
nek, túl sok levelet kapott és nem 
győzi. Persze nem elfogadható 
egyik magyarázat sem: ha valaki 
kért levelet és kapott is, minden- 
képpen kellett volna válaszolnia, 
ez így való! De ha nem tette, ne 
búsuljatok utána, azt ajánlom! 
Keressetek másik címet a Kis- 
dobosban, találhattok most is, 
bőven! Hogy lesz-e abból levele- 


zőbarátság, azt se megjósolni, se 


megígérni nem tudom. Az úgyis 
csak néhány levélváltás után vá- 
lik el, hogy van-e egymás számára 
mondanivalótok, hogy tartós örö- 
met jelent-e mindkét félnek a le- 
velezés. Biztos, hogy lesz ilyen is, 
érdemes hát megpróbálni! " 

Sok gyerek velem akar leve- 
lezni. A levelekben rendszerint há- 
romféle kívánság szerepel: 


1. Űr Kata válaszolj! 2. Azon- 
nal válaszolj ! 3. Tedd ki a levelem 
a Kisdobos újságba! 

Gyerekek! Az első kívánságot 
mindig teljesítem, és szívesen! 
A másik kettőt nem ígérem. Bú- 
csúzóul kettőt azért ,kiteszek?: 

Legutóbb én írtam egy őrsnek, 
kérdeztem, mivel foglalkoznak, 
írjanak róla, érdekel. A következő 
választ kaptam: , Titkos paran- 
csokat kapunk. Azokat teljesít- 
jük." Ennyi volt a levél, mégse 
bánkódtam. Ami titok az titok, 
beláttam! 

Kovács Erzsébet és Márta kis- 
dobosok (Pápa, Fő tér 6.) színda- 
rab írására szólítottak fel. Minden- 
esetre megpróbálok eleget tenni a 
kívánságnak, de addig is, amíg én 
gyakorolok, próbálkozzatok ti is, 
azt ajánlom. Keressetek ki a Kis- 
dobosból egy mesét vagy történe- 
tet, és alakítsátok át színdarabbá. 
Amelyikünknek előbb sikerül, kö- 


zölje a másikkal, jó?! 


Ún Kata 


BEN(e IJEN 5-2 


ÉN, TE, Ő... NU. 
megfejtéséhez: 


4. LESZ. , Mit mutat a tükörfal" 
képregény tartalma: 

Az 1823. sz. hidroplánból kiszáll 
Pitt és Patt. Egy furcsa gyümölcsfá- 
hoz érnek. Rajta felirat: Jó étvágyat. 
Esznek belőle. Egyszerre csak rémül- 
ten nézik egymást: elefántfülük és 
ormányuk nőtt. Fúrfarag nem ijed 
meg, ismeri a szokást Elefánt szige- 
ten. Varázspálcájával visszavarázsolja 
az ikreket. Megköszönik. Így már 
tovább utazhatnak." 

Körülbelül gy fogalmaztátok meg 
a képsor tartalmát. A további feladat 
az volt, hogy ki-ki a saját szövegét 
jövő időben írja meg. 


Ld 
Nagyon örülünk, hogy az , Én, te, 
ő" megnyerte tetszésteket, olyannyira, 
hogy havonta sok száz hibátlan megfej- 


tést kapunk. Sajnos, ennyi megfejtésre 
nem tudunk mindenkinek jutalom- 
könyvet küldeni, ezért havonta sorso- 
lás útján választjuk ki azokat, akik ju- 
talmat kapnak. 

Ne felejtsétek el, hogy a piros pont- 
tal jelzett feladványok megfejtéséért 
az év végén külön jutalom jár! Őriz- 
zétek meg hát gondosan a megfejtése- 
ket, hogy az összegyűlt szavakból ér- 
telmes mondatokat állíthassatok össze. 
A fogalmazás megírásához decemberi 
számunkban még adunk segítséget. 


Április havi mellékletünkhöz: 


NÓGRÁD MEGYEI 
(PALÓC) SZOBA 


(folytatása májusban) 
A melléklet bal felső sarkában lát- 


játok a rajzát annak a szobaberende- 
zésnek, amit akkor kaptok, ha a 


sszabásmintát" kivágjátok, és a szag- 
gatott vonalak mentén hajtogatva, 
a pettyes széleket bekenitek ragasz- 
tóval. A színes köcsögöket és tányé- 
rokat is vágjátok ki, egy részét he- 
lyezzétek a , falitéka" polcaira, a töb- 
bit pedig köréje a , falra". Mi legyen 
ez a fal, illetve szoba? Keressetek egy 
kb. cipődoboznagyságú dobozt, és 
annak egyik sarkában alakítsátok ki 
a képen látható szobasarkot. A követ- 
kező számban kaptok a mellékleten 
bölcsőt, mellette a mamát, rokkát, 
és nem árulom el, hogy még mi min- 
dent. A doboz aljára szabhattok sző- 
nyeget, vágjatok ki ablakot, tegyetek 
rá függönyt, lehetőleg ne nylonból, 
hiszen ez népművészeti, magyar szo- 
babelső. 


Ezt a három kedves kis történetet a szovjet kis- 
dobosok lapjában — a Murzilkában — olvastuk, 
és nagyon megtetszett nekünk. Reméljük nektek is 


tetszeni fog. 


Mit jelent ez a szó: Murzilka? — kérdezhetitek. 
Nos, nem más, mint egy kitalált figura kitalált neve. 
A valóságban ilyen nevű gyermek nem létezett, de 
Murzilka — tetteiben — egy kicsit minden szovjet 


gyermekre hasonlít. 


Az itt látható kép azt mutatja, milyennek kép- 
zelték el a szovjet rajzolók ezt a Murzilka nevet 


viselő kitalált figurát. 


V. SZUHOMLINSZKIJ : 


Egy szál búzakalász 


A kis Szergej bátyja, Makszim, 
bevonult katonának a szovjet 
hadseregbe. 

. Levél érkezik tőle. Azt írja 
benne, hogy messze, igen messze 
szolgál, egészen az Északi-Jeges- 
tengernél. A hazája határát őrzi. 
Ott semmi sem olyan, mint ott- 
hon. Bárhova néz az ember — kő, 
kő mindenütt, itt-ott látni csak 


egy-egy bokrocskát. A tenger meg 
végtelen, zord, hatalmas; egy pil- 
lanatra sem csendesedik el — há- 
borog, zúg. 

Egy külön levélke is van a borí- 
tékban — Szergejnek szól. 

, Szergejkém — írja Makszim —, 
nálunk Ukrajnában most nyár 
van. Eredj ki, Szergejkém a ha- 
tárba, szakíts le egy szál búza- 


Móviharban 


Az első osztályos Tolja iskolába 
indult reggel. Kint hóvihar tom- 
bolt. A fák félelmetesen zúgtak. 

Megijedt a fiúcska, a nyárfa alá 
állt és azt gondolta magában: 

, Borzasztó... nem megyek is- 
kolába". éw . 

Egyszer csak meglátja a hársfa 
alatt álldogáló Szasát. Szasa a 
szomszédék fia. Ő is iskolába in-1 
dult, de éppenúgy megijedt a hó- 
vihartól, mint Tolja. 

Amikor észrevették egymást, . 
nagyon megörültek. Egymáshoz 
futottak és kézenfogva megindul- i 
tak az iskolába. 

A hófergeteg üvöltött, süvöl- 
tött, de már nem volt félelmetes. : ú 


kalászt, tedd borítékba és küldd 
el nekem!" 

A kisfiú sokáig álldogált a búza- 
mező szélén. Kezébe fogott egy 
búzakalászt és elgondolkodott: 
mit rejt ez a kis kalász? Mire kell 
ez a bátyjának? 

Letépte Szergej a búzakalászt, 
borítékba tette. És azt írta a báty- 
jának: ,A búzakalászt arról a 
szántóföldről téptem, amelyik a 
házunknál kezdődik." És ahogy 
ezt leírta, azon nyomban meg- 
értette, miért is kell a bátyjának 
ez a búzakalász. 


ni 


d nehéz feladat 


Andrejka második osztályba 
jár. Az ablak mellett ül. Az ablak- 
kal szemben egy kút van. 

Matrjona anyó, aki az iskola 
szomszédságában lakik, a kúthoz 
jön vízért. 

Meglátja Andrejka az öreganyót 
és azt mondja a tanító néninek: 

— Marija Petrovna, Matrjona 


Andrejka kiszalad, segít az 
öreganyónak és nyomban vissza- 
tér az osztályba. 

Ma ellenőrző dolgozatot írnak 
Andrejkáék számtanból. Andrej- 
kának sehogy sem sikerül meg- 
oldania a feladatot. Nagyon nehéz 
példát kaptak. Hát egyszerre ész- 
reveszi az öreganyót. 


— Szaladj csak, segíts neki! 
Andrejka kiszaladt. Eltelt öt, 
tíz, húsz perc — és Andrejka 8e- 
hol. Kicsengettek — és Andrejka 


még mindig nem került elő. 


Marija Petrovna összeszedte a 
füzeteket az ellenőrző dolgozatok- 
kal. Hát egyszer csak megjelenik 
az osztályban Andrejka csurom- 
vizesen. 

— Hát te hol voltál? — kérdi 
tőle a tanító néni. 

— Vizet hordtam Matrjona 


anyó vízért jött. — Marija Petrovna — kiált anyónak. Tíz vödörrel vittem 
— Menj, segíts neki felhúzni a fel —, Matrjona anyó vízért neki! És még a padlóját is fel- 


vödröt! 


jött. 


mostam... 


OSVÁT ERZSÉBET fordítása 
GAÁL ÉVA rajza 


AGNYIJA BARTO : 


Kátya 
bátyja 


Fordította 
FAZEKAS ANNA 


— Sora csak annak jó — 
ezt hajtogatja Tánya — 
kinek oltalmazó, 

erős fiú a bátyja. 

A bátyám minden gazt kiirt 
a kertben egy-kettőre, 


nézzétek csak a pionirt, 
piros a nyakkendője! 


És kérkedik a dundi Válja, 


milyen nagy hős Pavlik, a bátyja: 


— Ha bárki bántalmazni merne, 


bátyámtól menten szünne mersze. 


Ha sírásom fülébe hallszik, 
a bűnöst megfenyíti Pavlik. 


Mert bátyám — Pavlik az ő neve — 


harcolva ellene, 
tigristől is megmentene, 


ha kellene! 


Katyenka szöszke egyetlenke, 
arcán könnycsepp sűrűn pereg le: 


— Csupán nekem nincsen testvérem, 

a kandur tépte szét kötényem, 

és bárki bánthat, oh, én szegényke, 

mert bátyám nincs, de nincs öcsém 8€... 
Papa, mama — nincs több rokon, 

sírásra van elég okom! 


Egy jótét lélek helybe" nyomba" 
a kis pityergőt átkarolja, 


8 a gyermekhadhoz így szól Vor ka: 
— Ne sírjon-ríjon többé Kátya, 
mivel holnaptól fogva 

hugom lesz ő és én a bátyja. 


A va 7 

F Az éjjel rászálltak a fákra, 


mint kis lepkék, a levelek. 
József Attila 


ne 


§ Ma is kezdődött a ta- 


vasz? Március 21-én? 

A naptár szerint igen. De a télire 
tüskés gombóccá gömbölyödött 
sündisznóknak, a földalatti bar- 

A langjukba bújt borzoknak például 
bizonyos, hogy az volt a tavasz 

V első napja, amikor felébredtek. 
. A kaptárbeli méheknek az, ami- 
. kor először röppentek ki a csalo- 
. gató napsütésbe. A harkályoknak 
az, amikor először ültek ki egy- 
egy felnyúló száraz ág végére, s 
nagyokat koppantottak rá, majd 

: " amikor berezgett, odaszorították 
A a csőrüket, hogy sűrűn kopogó 
u hangot csaljanak ki a holt fából: 
v tiki-taki-tiki-taki-tiki-taki-tiki- 
taki. A vadászok tavaszát meg a 
§ szalonkák hozták vagy hozzák 
meg, március végi, április eleji 
szárnyalásukkal, kergetőzésükkel, 
korrogásukkal, — pisszegésükkel. 
Mert nemcsak szalonna van a vi- 
lágon, hanem szalonka is, s az is fi- 
nom eledel, becses vadászcsemege. 
d Hosszú, vékony csőrű, hosszú, 
vékony lábú teremtések ezek a 
MD. lonkák: vízimadár rokonaik 
közül szakadtak ki, s lettek erdő- 
lakóvá. A puskások is az erdő- 
széleken lesnek rájuk, mikor a haj- 
nali pitymallat idején nyugovóra 

]. térnek, vagy mikor az esti szür- 
J kületben ismét útrakelnek. Mert 
ők a nappalt töltik pihenéssel és 

az éjszakát repüléssel: délről észak 
felé haladva vágnak keresztül 
Magyarországon minden tavasz- 
szal, s északról tartanak délnek 


Mégis kedves madaraink, hiszen 
épp szalonkahúzás idején kezde- 
nek fakadni a hazai fák, zöldbe 
borulni az erdők. 
Bár a fák természete sem egy- 
] forma. Az akácfa ágai — figyeld 
] csak meg! — még május elején is 
, esupaszon csúfoskodnak, a vad- 
körte viszont március végén már 
" bontogatja rügyeit — ha a tél 
nagyon hosszúra nyúlik. De ápri- 


minden ősszel. 
Nálunk nem is igen költenek. 
! 


lis az igazi lembnevelő hónap: a 
duzzadó rügyek kipattantója, a 
feketén ágaskodó ágak kizöldítője, 
a fák legtöbbjének felöltöztetője. 

A gyökerek szorgalmasan szív- 
ják már a vizet, s vele a talaj sóit 
a fagytalan földből, és küldik a 
magasba, az odafent ringó gircses- 
görcsös gallyacskákba, amelyek- 
ből elősereglenek a zsenge levelek. 
Minden levél egy kis boszorkány- 
konyha: a nap tüzénél kotyvad 
össze benne keményítővé a talaj 
vize és a levegő széngáza, hogy 
a földi sókkal megtoldva, táplá- 
lékul szolgáljon a hajtásoknak, 
leveleknek, virágoknak, gyökerek- 
nek, s magának az egész fának. 

A levelek áradó zöldjét jórészt 
április hozza meg. Vele egyúttal: 
bőséges eledelt, békés búvóhelyet 
a vadaknak, madaraknak. 

A madarak ilyenkor áprilisban 
már javában ricsajoznak. Áz itt 
telelők és a korán megjövők hosz- 
szú hetek óta fújják már a maguk 
nótáját. Kezdték a cinkék: ,,ki- 
csit-ér, kicsit-ér!" Majd felcsat- 
tant egy-egy ághegyről a fekete- 
rigók harsány éneke: ,tilililió, 
lilió, lió, fütty — lió, lió, tililió, 
fütty!" De felhangzott az erdei 
pintyek csengő szava is: , pink- 
pink-pink", meg a vörösbegyeké, 
amelyek mindig újra , tik-tik-tik- 
tik-tik"-et kiáltanak, majd ön- 
magukat csitítják egy-egy elnyúj- 
tott, csendesebb ,,csiii"-vel. 

Azóta pedig több tucatnyi tár- 
suk szólalt meg: egy egész zene- 


kar. Menj ki az erdőszélre, haj- 
nalban, ha-ha-ha, hajnal előtt, te 
is meghallhatod ezt a csodálatos 


együttest.  Virradatkor vannak 
ugyanis a legnagyobb hanggal, 
bár napközben is sok szól közü- 
lük, s éjjel sem nyugszik mind- 
egyik. Így a fülemüle — noha 
nappal sem hallgat — éjszaka 
zengi legszebb dalait. 

De fújják a többiek is, s május 
felé közeledőbe még egyre többen. 
Csivitelnek, csattognak, csette- 
getnek, csárognak, csiripelnek, csi- 
csegetnek, rikkant a rigó, búg a 
vadgalamb, cserreg a szarka, ka- 
kukkol a kakukk, kuvikol a kuvik. 

Hangos szóval keresik egy- 
mást, hímek és tojók, énekelnek, 
hogy egymást megtalálják, aztán 
örömükben, hogy együtt vannak, 
hogy fészket raknak, hogy fióká- 
kat költenek, életük folytatását. . . 
A fészkén ücsörgő madár többnyire 
hallgat ugyan, nehogy ellenséget 
csalogasson oda, de társa nemigen 
kíméli a torkát, dalol helyette is. 

Tízegynéhány napig költenek-a 
kis énekesmadarak (a legkisebbek 
csupán tizenegy napig), akkor a 
fiókák kikelnek a vékony mész- 
héjból, s már tátják is a csőrüket, 
hogy éhesek. Teljesen csupaszok, 
tollatlanok még, a világból sem 
látnak még semmit, mert a sze- 
müket sem tudják kinyitni, de 
arra nem kell tanítani őket, ho- 
gyan nyeljék le a szájukba dugott 
legyeket, kukacokat, vagy a bele- 
csurgatott néhány csepp vizet. 

Falnak és falnak, s máris pely- 
hesednek, nyitják ki a szemüket, 
falnak és nőnek, falnak és fejlőd- 
nek: két hét kell csak s legtöbbjük 
szárnyra is kap. 

Ha ugyan nem egy kakukkfióka 
kap szárnyra helyettük. 

A kakukkszülők ugyanis nem 
vesződnek fészekrakással, kotlás- 
sal, fiókaetetéssel, itatással: veres- 
begyek és más kis énekesek — 
pintyek, cinkék, poszáták, légy- 
kapók, rozsdafarkúak, gébicsek 
stb. — kész fészkébe tojják titkon 
a tojásaikat, de mindegyikbe csak 
egyet-egyet. Még az aprócska 
ökörszemébe is. Ök maguk jóval 
nagyobbak, mint ezek a madarak, 
de tojásuk épp akkora, csak sú- 
lyosabb. Elkeveredik hát a fé- 
szakalja közé, s a jámbor fogadott 
szülők önnön fiókáikkal együtt a 
kakukkfiókákat is kiköltik. Vesz- 
tükre. A nagyétkű jövevény, 
amit csak tud, elfal mostohatest- 
vérei elől, majd addig emelgeti 
pelyhedző szárnyait, míg vala- 
mennyi kis vetélytársát ki nem 
löki a fészekből. A szülőpár ezt is 
tűri. Ösztöne megcsalja: fáradha- 
tatlanul eteti fiókáinak megölő- 
jét, mintha csak édesgyermeke 
volna. Nő a kakukkf, oly hihetet- 
len gyorsan, hogy nemsokára túl- 
növi táplálóit, de még akkor is 
buzgón tátogatja a csőrét: köve- 
teli tőlük az újabb és újabb kövér 
falatokat. Míg egy szép napon 
végre el nem száll, hogy soha töb- 
bet ne lássák. 

Igaz, hogy ettől fogva maga is 
hasznot hajt: a kakukk az egyet- 
len maradunk, amelyik nem utálja 
megenni a szőrös hernyókat sem, 
pusztítja is őket kíméletlenül. 

Mert a tavasz jöttével a her- 
nyók is, férgek is sorra kelnek ki, 
mind több bogár és egyéb rovar 
bújik elő, szaporodnak az egerek, 
cickányok, pockok, hajt a lomb, 
nő a fű: terítve az erdő asztala, 
már áprilisban is, s hát még má- 
jusban, júniusban. 

Az áprilisi gyep bizony gyér 
még. A fák alatt inkább a tavalyi 
avart zörgeti a szél: az amúgy is 
száraz leveleket szikkasztja ki 
még jobban. Ilyenkor egyetlen 
szikra is elég, hogy fellobbanjon a 
tűz, s végigperzselje a bokrokat, 
a fák tövét. Vagy ha fenyőerdőre 
lel, felcsapjon a fák csúcsáig is, 
recsegve és ropogva, mintha óriási 
fáklyákat gyújtana ki ezerszám. 

A fehér kökényvirágok is ápri- 
lisban nyitnak, de ők állítólag 
már nem egészen ártatlanok: ők 
hozzák vissza egy időre a hidege- 
ket, a fagyosan fújó szeleket. 

Vagy ez csak babona? 

Mondjuk inkább így: régi ta- 
pasztalat. Többnyire be is válik. 
De ha netán minden kökénybok- 
rot kiirtanánk mérgünkben, az 
utolsó szálig: az állhatatlan április 
akkor is éppígy megborzongatna 
a maga kései hidegeivel, efelől is 
nyugodtak lehetünk. 

Hogy aztán megint melegebb 
napok és hetek jöjjenek, mindig 

melegebbek. Jó is, mert mire el- 
érkezik a gyöngyvirágos május, 
az erdő biztonságos búvóhelyei 
aprónéppel vannak teli: a szarvas- 
tehenek fehérpettyes borjaikat 
szoptatják, az őzsuták pipaszár- , 
lábú gidáikat, a vaddisznóemsék 
csíkoshátú malacaikat, a muflon- 
jerkék vígan öklelődző, ugrán- 
dozó, bohókás bárányaikat, a 
nőstényrókák kopaszon születő, 
de gyorsan pelyhesedő, vinnyogó 
kölykeiket, a sündisznók tüskés- 
tül világrajövő, de még maguk- 
tehetetlen kicsinyeiket. 

A méhfiak meg már annyian 
vannak, hogy nem férnek meg egy 
kasban az öregekkel. Hangos don- 
gás jelzi, hogy felbolydultak. Ren- 
desen az idősebbek engednek: ki- 
rálynőstül kirajzanak, hogy he- 
lyet hagyjanak az otthonmaradot- 
taknak, akiknek azonban szintén 
jut királynő az újonnan kikeltek 
közül. 

Májusban rajzanak a csere- 
bogarak is. Csak ők a földből búj- 
nak elő az esti szürkületben, s 
lepik meg, kivált az erdőszéleket, 
hogya gallyakon csüngve várják 
meg a napfelkeltét, az éltető, zson- 
gató verőfényt. 

A bogárevő madarak ilyenkor 
aztán szüretelhetnek: még az ét- 
kes fácánok, varjak is telifalhat- 
ják magukat. A tövisszúró gébi- 
csek meg — szokásuk szerint — 
tartalékot is gyűjthetnek: kö- 
kénytövisekre szurkálhatják fel, 
amit a dús prédából csak később 
akarnak elfogyasztani. De nem 
veti meg a földre hulló csereboga- 
rakat a sündisznó, a borz, még a 
róka sem. 

Bőséges május! S hogy még bő- 
ségesebb legyen, a hónap utolján 
kivirítanak az akácosok. Egy szál 
akácfának is bódító az illata, de 
egy egész akácerdőnek! Valóság- 
gal részegítő. 

Csak a méhek nem részegednek 
meg tőle. Oly józan szorgalommal 
hordják hazafelé hajnaltól nap- 
estig a mézet, mint akiknek nin- 
csen egy veszteni való percük sem. 

Hazatérnek, lerakodnak, s már 
röppennek ki ismét sebesen. 


Írta: VARGA DOMOKOS 
Rajzolta : SZŐNYI GYULA 

Régi tengerész történetekben 
gyakran olvashatjuk, hogy a le- 
génység egy szál csónakban mene- 
kül a süllyedő hajóról. De hiába 
vészelik át a viharokat, hiába 
menekülnek meg a vérszomjas cá- 
pák elől, mégis elpusztulnak egy 
látszólag csekély dolog miatt. 
Nincs egy csepp ivóvizük sem. 
Valóban megdöbbentő, hiszen ten- 
gernyi víz veszi körül őket! Csak- 
hogy ennek a víznek egyetlen 
apró" hibája van az ember szem- 
pontjából: sós! 

Ha egy pohár vízbe csaknem 
akkora sódarabot dobunk, mint 
egy mokkás kockacukor, körül- 
belül ugyanolyan kellemetlenül 
sós lesz az íze, mint a tengervízé. 
Az emberi szervezet nem tud 
mit kezdeni ezzel a vízben oldott 
sóval. Sőt, éppen a só fokozza a 
szomjúságérzetet, tehát nemhogy 
csillapítaná, hanem még növeli a 
sóvárgást egy korty víz után. 

Az óceánok és tengerek körül- 
belül 1400 millió köbkilométernyi 
vizében fémek találhatók. 
Pusztán a jól ismert konyhasóból 
annyi van benne, hogyha ezt 

egyenletes vastagságban terítenék 
szét a föld felszínén, bokáig jár- 
hatnánk a sóban. S ehhez még 
nem számítottuk hozzá a többi 
féle sót, amelyek csaknem ugyan- 
ilyen mennyiséget tesznek ki. 

A tenger sótartalma általában 
egyenletesen oszlik el, de vannak 
olyan zárt vizek is, mint például a 
Holt-tengerben, amelynek minden 


Io 


Mi a különbség az édes és a sós víz között? 
Miért veszélyes vagy hasznos a sós tengervíz ? 


— kérdezte Gunyhó Gábor harmadik osztályos győri kisdobos, 


a Gyakorló iskolából. 


literében 25 dkg oldott só talál- 
ható. Ennek köszönhető az a fur- 
csa jelenség, hogy a Holt-tenger 
vizében még az sem merül el, aki 
nem tud úszni. A sűrű víz a fel- 
színre dobja az embert. De a ten- 
gerben fürdőzők is jól ismerik azt 
az érzést, amikor a vízból kijön- 
nek és megszáradnak: testükön 
apró sókristályok jelennek meg. 

Meglepő módon a tengeri halak 
mégsem sósak. A tengerészek , sós 
heringje", amit hosszú utazáso- 
kon gyakran fogyasztottak az el- 
múlt századokban, csak utólag 
megsózott hal, amely így hosszú 
időre tartósítható. A halak kopol- 
tyúiban különleges sóelvonó sej- 
tek működnek, amelyek parányi 
szitákhoz hasonlóan szűrik ki a 
sót a tengervízből. Ezért található 
a hal testnedveiben kevesebb só, 
mint a tengerben. Angol kutatók 
ezt kísérletileg is ellenőrizték. Ha 
konyhasós vízbe helyezték a hala- 
kat, később a mikroszkópos vizs- 
gálatok azt mutatták, hogy a só- 
kivonó sejtek lázas szaporodásba 
kezdtek, s megvédték a hal szer- 
vezetét a sótartalom káros növe- 


kedésétől. 
A tenger sótartalmának hasz- 


nosítására napjainkban egyre át- 
fogóbb tervek születnek. A tenger- 
parti országokban számos mód- 
szert dolgoztak ki a só , elszippan- 
tására" a vízből. Az ember táp- 
lálkozásához ugyanis szükség van 
a sóra, csak sokkal kisebb mennyi- 
ségben. Általában nagy meden- 
cékben párologtatják el a tenger- 
vizet, és bizonyos idő után csil- 
logó kristályok alakjában marad a 
só a medencék alján. A Szovjet- 
unióban a Kola-félszigeten egész 
atomerőművet építettek abból a 
célból, hogy óriási mennyiségben 
gyártsanak édes vizet a. sós ten- 
gervízből. Az , édes" víz valójában 
nem édes, ahogy ezt nap mint nap 
tapasztalhatjuk. Csupán kevésbé 
sós, mint a tengervíz. Amikor a 
tenger felett az elpárolgó vízből 
esőfelhők keletkeznek és a száraz- 
föld fölé szállnak, lényegében 
ugyanaz a folyamat megy végbe a 
természetben, mint a mesterséges 
vízpárologtatáskor. Ezért lesz a 
lezúduló esővízből a patakok és 
folyók összefutásában , édesvíz", 
amely már iható az ember szá- 
mára. 

a betyár, 


ÖLBEY TRÉN : 
Tanga macska 


3 Az udvaron tarka macska, 
ugri-bugri nagyobbacska, 


hopp. 


Farka mozog, bajsza remeg, 
fogott egy szép kis egeret, 


hopp. 


Játszik vele, pofozgatja, 
futbalozik az a macska, ú 


hopp. 


Játék közben elengedi 
s a kis egér uccu neki, 


hopp. 


Uccu neki, vesd el magad, 
vesz az egér egérutat, 


hopp. 


Biciklire kap a macska, 
az az ügyes, eszemadta, 


hopp. 


Igy kergeti az egeret, 
el is éri egyszer, lehet, 


hopp. 


Ha megfogja, amit kerget, 
tovább irom ezt a verset, 
hopp. 


, , OSVÁT ERZSÉBET: 

Ejnye, de kényes p..k éz: di s. isa 
és mily szeszélyes Feot. 7 i ; 
ez a negyedik fia az évnek! 
Tudod, ugye, hogy ki ő? 
Április, a csínytevő! 
Uzi veled a sok tréfát: 
jégesőt hoz, 
havat hint rád, 
majd küld szilaj szeleket, 
záporzuhanyt, 
meleget. . . 
És ha látja a hamis, 
fondorlatos április, 
hogy ernyőt tartsz, 
ha jön zápor, 
hócsizmát rántsz 
havazáskor, 
szelek ellen 
elbújsz menten — 
akkor dúl-fúl 


dérrel-dúrral odábbáll. 


DEMÉNY OTTÓ: 


Búcsúban 


Keresztúri búcsúban, 
két sátor van egy sorban. 
Az egyik:a bazáros, 

a másik meg a bábos. 


A bazáros mit árul? 
Láncot, gyűrűt, rézcsattot, 
csilingelő kösöntyüt, 
hajba való szalagot. 


Hát a bábos mit árul? 

Kerek mézes pogácsát, 
ciframentés bábhuszárt, 
tükrös szivet, nyalókát. 


Sári vesz egy pántlikát, 
lobogni a hajában. 


Kati vesz egy bábhuszárt, 


megöleli álmában. 


a SZÁWAGNER JÁNOS rajzai, 


SARKADY SÁNDOR: 


Szita, szita, péntek, 
Vége van a télnek; 
Kikeletet köszönteni 
Jöjjenek a népek! 
Lombos a májfa, 
Szalagos az ága; 

Citera szól, Bodor Kata 
Gyere el a táncba! 


mg ő 


SEPELI SZABÓ BÉLA : 


Egy csevegő 
kis kéksapkás madán 


Minden hajnalban hűs kertembe száll 

egy csevegő kis kéksapkás madár. 

— Nos, elkezdjük hát? — kérdi kedvesen, 
miután köszönt illedelmesen, 

s kopp! — már kezdi is. Csőre csupa fény, 
szikrákat szór a vén fák tetején. 

Időnként rámnéz. Hamiskás szeme, 
mintha veséig, szívig metszene: 

— Mondja csak kérem, maga dolgozik? 
Nem hallom csőre koppanásait! 

Ejh, emberelje végre meg magát, 

mert a sok féreg megeszi a fát. 

Az egész kertet hogy győzzem magam? — 
szólt — és beláttam, hogy igaza van. 

u Igaza van" — ez koppant egyre bennem, 
s a férges fákat jól megpermeteztem, 

a réseket is kipiszkáltam sorra, 

s a kert azóta mintha mosolyogna, 

Pirul, duzzad a sok-sok körte, alma, 
munkál bennük a szorgalom hatalma, 

én pedig azóta, reggelente, 


Szita, Szíta, péntek 


Szita, szita, péntek, 
Szeredára kiskedd — 
Arokolyád rezgőt járjon, 
Ha én táncba viszlek! 
Hervad a májfa, 

Sánta kutya bánja — 
Kivilágos-kivirradtig, 
Aki legény, járja! 


Írta: VARGA KATALIN 
Rajzolta : GÖRÖG JÚLIA 


Ha útra kelsz, s egy kalapot 
látsz a vízen, ó vándor, 

ott partra szállhatsz csendesen. 
Ám biztonság okából 

nézd meg azt is: a kalapon 
sárgállik-e egy hinta? 

Ha igen, úgy a sziget az, 
minek neve Palinta. 


— Oda nézz! Úszó kalap! — 
kiáltott fel Pitt. 

— Az már Palinta sziget — vi- 
lágosította fel Fúrfarag. 

— Sohasem láttam kalapalakú 
szigetet! — csodálkozott Pitt. 

— Csodálatos sziget! — hajolt 
ki a gép ablakán Patt. 

A sziget karimáján sűrű erdők, 
tarka mezők váltakoztak. Köze- 
péből egy hengeralakú szikla ma- 
gasodott ki. A sziklatetőn óriási 
hinta sárgállott. Ülése helyén egy 
bűbájos faházikó billegett két 


erős vaskampóra erősített láncon. 


S, 


manó 
házikó 
vaskampó 
szánkó 

tó 

viskó 
kunyhó 
Dinó 


Dóró 


1. PALINTA SZIGET 


Előzmény: a Hókusz-Pókusz 
cirkusz hajótörést szenvedett. Dó- 
rót elrabolta egy griff, Pitt és Patt 
pedig Dinóval Fúrfarag szigetére 
került. A sziget, az igék szigete, 
nagyon érdekes volt, de a hajótö- 
röttek továbbutaztak Dórót meg- 
keresni. Leszálltak Elefánt szi- 
geten, így az a bizonyos jóslat 
beteljesült, amit korábban a jövő 
idő tükörfalán át láttak. Aztán 
Fúrfarag elvitte őket Palintára, a 
főnevek szigetére. 


ven de ao s 

— Piskóta háza! — magya- 
rázta a mester, és balra kanyaro- 
dott gépével. 

A sziget túlsó oldalán tél volt. 
Sűrűn hullt a hó. Egy szelíd 
emelkedő tetején fenyőliget sötét- 
lett. A lejtőn színes szánkókon 
piros sapkás manók. A völgyben 
befagyott tó. Partján kékfalú 
viskó. Fúrfarag ismét változtatott 
a gép irányán. Megint a nyári ol- 
dalon találták magukat. — Itt a 
légi kikötő! — Leszálltak és el- 
búcsúztak Fúrfaragtól. 

— Mikor jön vissza értünk? — 

fenyő 
erdő 
mező 
tető 
emelkedő 
lejtő 
kikötő 
vessző 


bölcső 


nézte Dinó a távolodó hidrop- 
lánt. 

— Ha megtaláljuk Dórót — 
felelte Pitt. 

Elindultak. Nemsokára egy 
vesszőből font kunyhóhoz értek. 
A kunyhó előtt egy aranyhajú 
tündér piros bölcsőben parányi 
csecsemőt — ringatott. — Köszön- 
tek. 

— Merre találjuk a Piskóta há- 
zához vezető utat? — kérdez- 
ték. 

— Menjetek mindig a sárga 
úton! — hangzott a felelet. 


2. KIK LAKNAK A SZIGETEN ? 


PISKOTA KALAMARIS 
sziget — iskolamester 
-tulajdonos 


PENNA KISASSZONY 


ZŰR 
varázsló hivatásos 
és költöőjelölt bajkeverő 


3. ÚTBAN PISKÓTÁHOZ 


Egy csapat piros bőrruhás kis- 
lány futott az útra. Kezükben fü- 
zet, ceruza. — Ut, kő, nap, fény! 
— sorolták és felírták, majd kör- 
befogták Pittéket: — Mondjatok 
főnevet! Élettelent jelentő fő- 
nevet! 

Ám meg sem várták Pitt és 
Patt válaszát, szélsebesen tovább 
írtak: — bohócsapka, gallér, ruha, 
gomb, kesztyű, cipő. 

— Hohó! Engem nem írtatok 
fel! — kiáltott Dinó, az orosz- 
lán. 

— Ostoba szamár! — vihogtak 
a kislányok és elszaladtak. 

— Nahát! Szamárnak néztek! 
Engem, az állatok királyát! — 
méltatlankodott Dinó. 

Nemsokára egy csapat piros 
sapkás manó tűnt fel az úton. 
Kezükben füzet, ceruza. — Fű, fa, 
virág! — írták fel, majd amikor 


a társaságot észrevették így foly- 
tatták: — fiú, oroszlán! 

— Fel ne írjatok! — tiltakozott 
Dinó. — Nem vagyok szamár! 

— Szamár! — írták fel a ma- 
nók ezt a főnevet is, és elfutottak. 

— A csuda érti ezt a felfordu- 
lást! — bámult utánuk Pitt és 
Patt. 

A történtekre nemsokára fény 
derült. Egy parkhoz értek. A 
parkban a padon egy piros bőr- 
ruhás kislány zokogott. 

— Miért sírsz? — guggolt mel- 
léje a jószívű Patt. 

— Mindössze csak húsz élette- 
lent jelentő főnevet tudtam gyűj- 
teni! — hüppögte a kislány. 

— Segítünk! — ajánlotta Patt. 
Hozzáfogtak ők is a szógyűjtés- 
hez. Közben csatlakozott hozzá- 
juk egy manó is, aki élőket jelentő 
főneveket gyűjtött. 


Milyen főneveket gyűjtöttek? A manónak olyan főneveket, amelyek- 
nek kezdőbetűiből Piskóta nevét tudták összeállítani. A kislánynak 
gyűjtött főnevek kezdőbetűi pedig megegyeztek Palinta betűivel. 
(o—ó) Gyűjtsél te is össze ilyen főneveket. 


4. PISKOTA 


A sikeresen összegyűjtött fő- 
neveket a kislány és a manó fel- 
írta. Hálából a társaságot elvezet- 
ték a hintaházhoz. 

— Itt lakik a nagy varázsló! 

A hintaház ajtajához faragott 
létra vezetett. Felmentek és ko- 
pogtattak. A kopogtatásra egy 
vékonyka, piros bőrruhás kislány 
nyitott ajtót. 


— Szervusz! — mondta Pitt. — 
Piskótát keressük a nagy varázs- 
lót! 

— A sziget tulajdonosát! — 
toldotta meg Patt. 

— Én vagyok — felelte a kis- 


lány. 
Az ikrek csodálkozva bámul- 
ták. — Annyi idős, mint mi. Ki 


látott már ilyen varázslót? 

A szobából mély recsegő hang 
szólt ki: — De gyerrrmekem! 
Miérrrt nem hívod be vendégeid? 


KLOTILD 
a robotkecske SOKAN 
MASOK 


Kérdés: az itt látható sze- 
replők saját nevei a valóságban 
nem tulajdonnevek, tehát nem 
is írjuk nagybetűvel, csak eb- 
ben a mesében. Melyik az a 
szereplő, amelyiknek valódi 
tulajdonneve van? 


Milyen főneveket gyűjtöttek 
még? Itt vannak a bűvös 
háromszögekben. Ezek készí- 
tését Fúrfarag mester már 
nektek is elmagyarázta januári 
számunkban. Tehát minden 
háromszögbe három azonos 
hangra végződő főnevet lehet 
írni. Ha a hiányzó betűket 
helyesen írod be a helyükre és 
ezeket sorjába összeolvasod, 
két tulajdonnevet kapsz, egy 
magyar költő nevét. Erre a 
névre szükséged lesz az év végi 
szöveg megfejtéséhez. 60 


Beküldendő: 2. és 3. válasza. 


A decemberi  megfejtéshez 
az 1. és 4. kérdés € 

Előző havi megfejtések közül 
a képregény tartalmát lásd 
az 5. oldalon. 5. Távirat 
igeragjai: -ök, -ok, -un, -satok, 
-sétek. 6  Decemberig tedd 
félre 4: 1823, 7: harangoztak. 

A győri Mező Imre úttörőház kis- 
dobos-klubjában tanultam ezt a já- 
tékot. Négyen, hatan játszhatják. Ki- 
számolással  , halászt" választanak. 
A játékosok körülülik az asztalt. 
Kezüket az asztal lapjára helyezik. 
A , halásznak" az a feladata, hogy mi- 
közben a mondókáját mondja, jól 


A Játszópajijás MUNKATÁRSA üzeni: 


figyeli a játékosok kezét, s ha be- 


] 


fejezte, meg kell fognia a , halat", — . 


vagyis valamelyik játékos kezét. A 


mondókája a következő: , Halász va- 


gyok, halászok, egy nagy halat ki- 
fogok!" Ha a játékos már nem tudja 
elkapni a kezét, — vagyis a , halász" 
kifogta a , halat", — akkor szerepet 
cserélnek. A halból halász lesz. Úgy 
érdekes, ha minél gyorsabban játsz- 
szák! 


Szobában, szabadban egyaránt használható ,, miniraké- 
ta" készítését írjuk le. A könnyűröptű, veszélytelen kis 
játékszer senkiben és semmiben nem tehet kárt. Sűrített 
levegő röppenti fel, amely egy puhaanyagú mosószeres 
flakon összenyomásával működik. Kemény, törékeny 
anyagú flakon nem használható! 

A kiválasztott flakon nyílásába valamilyen vékony csö- 
vet, például műanyag szívószálat kell szilárdan, jól záróan 
beleerősíteni. Ennek módja a flakontól függ, ezért néhány 
megoldást itt leírunk, választhattok közülük. Ha például 
Ovenall szájvíz kiürült flakonját használjátok fel, elegendő 
a kis csöpögtető nyílás kitágítása (1. ábra): tűreszelővel 
vagy megforrósított szeggel. Csak annyira szabad tágítani, 
hogy a műanyag csövecske szorosan illeszkedjen a lyukba. 
Ha a szintén jó puha Gyermeksampon, vagy a Sárga 
Tojássampon flakonját (2.) akarjátok csővel felszerelni, 
úgy annak egyenesre vágott végébe szorítsatok olyan, 
beleillő parafadugót (D), amelyet előzőleg fúróval, vagy 
forró vasszeggel kilyukasztottatok. 

Más, kemény kupakkal ellátott flakonnál — például a 3. 


ábrán látható habfürdő vagy MOS-é flakonjánál — egy- 
szerűen fúrjátok át a kupakot, de hogy a műanyag cső 
és a kemény kupak között ki ne szökhessen a levegő, 
húzzatok a csőre egy vékony, parafadugóból szelt koron- 
got (D), amely a kupak szoros becsavarása után , tömí- 
tés"-ként működik. 

Maga a rakéta papírból készül. Először újságpapírból 
csavarjatok 1—2 menetet a csőre (4), hogy egy kis hézag 
maradjon a cső és a rakéta között. Az újságpapírra teker- 
jétek rá a 9 x 9 cm méretű, tehát négyzetalakú füzetlap 
darabot (5), amelynek szélét — sárga pontozással jelöl- 
tük, — ragasztózzátok be, s úgy simítsátok le. A meg- 
száradt papírcsövecskét húzzátok le, belsejéből távolít- 
sátok el az újságpapír réteget s egyik végére ragasszatok 
színes papírszeletkéket (6.), irányító lapocskákat, másik 
végét összesodort papírdugó beragasztásával zárjátok le. 
Az irányító lapocskákat néhány ollóvágással nyírjátok 
ferdére (7.), majd a rakétát a flakonba szerelt csőre húzva 
hirtelen összenyomással repítsétek a magasba. 

FERKAI LORÁNT 

SZÁMOS ARC: Milyen számok szerepelnek az egyes 


arcokon? 
"K 


- SZÓREJTVÉNYEK: A számok- 
KERESD MEG!: Melyik az a tárgy, amely kétszer ta- kai jelzett rajzok mind a VÍZ 
lálható a lomtárban? szócskával kezdődnek. 


Megfejtési határidő április 20. fiú kabátjának a gallérja. Sorok: Kopog, romok, do- 
boz, robot, dobos (dobol), korom, zokog, bohóc, fotós. 


A megfejtéseket küldjétek arra a címre; Kisdobos ez nrejtványok: Kávéház, hűtöház, házaló; háztelek, 


szerkesztősége, Budapest 8. postafiók 57. 


A jobb felső sarokban látható színes háromszöget vág- 
játok le és ragasszátok rá a megfejtést tartalmazó leve- 
lezőlapra. Aki mind a négy rejtvényt jól megfejtette és 
megírta címét, osztályát, az képeslapot kap. A kisdobosok 
6, az úttörők 12 levelezőlap beküldése után kapnak 
könyvjutalmat. Arra kérünk benneteket, a rejtvényeket 
ne vágjátok ki a lapból, hanem írjátok vagy rajzoljátok le. 


A márciusi rejtvények helyes megfejtése: 


Nagyítás: A: A fiú sapkája, B: A kislány haján a szalag, 
C: A kislányruha mintája, D: A fiú kabátcsatja, E: A 


fyúkanyótól elcsent fojásokkal 


NÉGYSZEM esete a 


